b'\n_START_ARTICLE_\nJugoslovanska hokejska liga 1973/74\n_START_PARAGRAPH_\nSezona 1973/74 Jugoslovanske hokejske lige je bila 31. sezona jugoslovanskega prvenstva v hokeju na ledu. Naslov jugoslovanskega prvaka so \xc5\xa1esti\xc4\x8d osvojili hokejisti HK Olimpija Ljubljana. V osmem krogu prvenstva so na tekmi med Olimpijo in Jesenicami jeseni\xc5\xa1ki hokejisti v tretji tretjini pri rezultatu 2:2 zapustili ledeno ploskev. Tekmovalna komisija pri Zvezi drsalnih in kotalkarskih \xc5\xa1portov Jugoslavije je najprej tekmo registrirala s 5:0 za Olimpijo, na prito\xc5\xbebo jeseni\xc5\xa1kega kluba je nato zahtevalo ponovitev tekme, v kateri so Jesenice premagale Olimpijo s 6:5 kar bi jim prineslo naslov prvaka, toda na prito\xc5\xbebo Olimpije je bil ponovno potrjen prvotni sklep komisije, ki je tekmo registriralo s 5:0 za Olimpijo.'